Rikunarita-ORG/Wikinium huggingface dataset:
# Черезпеняны

**Черезпеняны** (пол. Czrezpienianie) (нім. Zirzipanen) (рус. Черезпеняне) — сириднёвіковоє Западно-словяньскоє племня жившоє у VI-XIII сторочови и дале ся розтворило миже Німцю̄в.

## Етнонім

Етнонім значить што сись народ жиє через ріку Пе́нь.

## Історія

У 9 сторочови **Черезпеняны** войшли у состав Униї Лужицкых Сербӯв.

У резултатови нового обще-Полабского восстанія у 955 році против Німцю̄в власть Німцю̄в туй ослабла. У 1151 році

Черезпеняны і Хыжани восстали против Ободридьского Князя Нікло. У 1170 році Черезпеняны і Велеты в'єдно из другыми Западно-Поморьскыми Княжествами было пудчинено Німцям.

## Удкликованя

Тоты даны суть часточно або цалком основаны на перекладї статї Czrezpienianie на Польскӯв Вікіпедії (чісло ревізії не было становлене).
# Йонске море

| Йонске море |
| --- |
|  Выгляд з Корфу на берег Греции, злѣва в дали Албания |
| Полога |
| Континент | Европа |
|  Червены линии указують сѣверну и южну границѣ Йонского моря, як суть означены Меджинароднов Гидрографичнов организациев |
| Координаты | ﻿ / ﻿ |
| Розмѣры |
| Розлога | 169 000 км2 |
| Глубина мкс | 5121 м |
| Соленость | ≥38‰ |
| Тип объекта | море |
|

---

 |
| Йонске море на Викискладѣ |

**Йонске море**, дгр. *Ἰόνιον Πέλαγος*, лат. *mare Ionium*, грец. *Ιόνιο Πέλαγος*, ит. *mar Ionio*, алб. *Deti Jon* — часть Середоземного моря, положена меджи югозападным берегом Балканского и юговосточным берегом Апенинского полуострова ай восточным берегом Сицилии. Сѣвернов границьов е пролив Отранто. Южна границя моря лежить од юговосточной оконечной точкы Сицилии (мыс Пассеро) до оконечной южной точкы Пелопонеза.

## География

Йонске море омывать берегы Греции и Италии. Злучене на сѣверѣ з Ядранскым морьом через пролив Отранто, на западѣ з Тиренскым морьом — через Мессинску узину. Плоха 169 тыс. км2. Максимална глубокость 5121 м (в юговосточной части Йонского моря, а заедно найвекша про вшитко Середоземне море).

Означѣня границь подля IHO
* сѣверна границя иде од устя рѣкы Бутринто (юг Албании) вздовж сѣверного берега острова Корфу (Греция) до маяка Санта Мария ди Леука в Италии;
* восточна границя иде берегами Греции, западна — берегами Италии;
* южна границя иде од мыса Матапан (южна точка Пелопонеза) до мыса Пассеро (южна точка Сицилии).

## Клима

Клима середоморска субтропична. Переважають сѣверозападны вѣтры, характерны приморскы вѣтрикы. Середня теплота фебруара од 7°С на сѣверѣ до 13°С на югу,
августа респективно од 24 до 26°С. Взимѣ хмарно и дождливо (выпаде 60-70% рочных падавин). Влѣтѣ переважно ясна хвѣля зоз выразными приморскыма вѣтриками. Поверховы пруды творять циклоналны кружѣня; их скорость тока около 1 км/год. Теплота воды од 14°С в фебруарѣ до 25,5°С в августѣ. Соленость над 38‰. При днѣ моря теплота около 13°С, соленость 38‰.

## Газдовство

Рыбарство (макрела, тунь, плоскач, мугил). Найвекшы приставы: Патра, Керкира (Греция), Таранто, Катания (Италия).

## Жерела и одказы

* **International Hydrographic Organization**: Limits of oceans and seas. 3rd edition, 1953.
* **Деев М. Г.** ИОНИЧЕСКОЕ МОРЕ // Большая российская энциклопедия. Том 11. Москва, 2008, с. 549 русс.

## Референции